El cuor el xe n'òrgano catà inte ła cavità toràxica, par eser più sceti inte el Mediastin medio, drio al sterno e łe cartiłàxene costałe, che eło protexe come un scudo, vanti a ła cołona vertebral, da ła qual el xe separà dal'exòfago e dal'aorta, poxà sul diaframa, che rło divide dai buei de sóto. Costituio par de più soło da tesuo muscołar strià, el xe tegnùo su da na strutura fibróxa dita pericardio. El cuor el xe l'òrgano sentral del'aparato sircołatorio; el fa da pónpa bóna a crear na presion che ła basta a preméter ła circołasion del sangue. El só nome el vien fora dal łatin , , l'agetivo κάρδιονkardionprimum movenscrux cordis), chel xe spéso ocupà dal'arteria coronaria. Ła baxe ła varda in alto, indrio e a drita, méntre ła pónta ła xe girada in baso, a vanti e a sanca. El cuor el se cata infrà ła terza e sesta còstoła e da indrio ghe ło trovémo intrà quinta e otava vèrtebra del toraxe . El cuor el tol un spasio a ocio ugual a ła man serada de ła persóna stésa; 'ntel'omo cresuoel péxa 200-350 grami, inte ła fémena 230-280; inte el puteo pena nasuo, el péxo el xe a ocio de 20,8 grami e a 11 ani el ga un péxo a ocio de 164 grami.